S-4841/2023

Mál þetta, sem dómtekið var 28. nóvember sl., er höfðað með ákæru, útgefinni af lögreglustjóranum á höfuðborgarsvæðinu 5. september 2023, á hendur E-x-x J-x-x M-x-x, kt. [...], [...], Reykjavík, fyrir „líkamsárás með því að hafa, aðfaranótt sunnudagsins 30. janúar 2022, við pylsuvagn Bæjarins Beztu á horni Pósthússtrætis og Tryggvagötu í Reykjavík, veist með ofbeldi að A og slegið hann með krepptum hnefa í andlit, með þeim afleiðingum að hann féll á stétt og hlaut blóðnasir, mar og yfirborðsáverka á höfði auk þess sem hægri framtönn í efri góm brotnaði illa og tvær hægri framtennur í neðri góm brotnuðu.

M. [...]

Telst brot þetta varða við 1. mgr. 218. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkrafa:

Þá gerir A-kk-nf Þ-kk-nf G-kk-nf lögmaður f. h., A, kt.

[...]

, eftirfarandi kröfu um greiðslu skaðabóta úr hendi E-x-x [ J-x-x ] M-x-x, kt.

[...]

, vegna líkamsárásar þann 30. janúar 2022.

Þess er krafist að ákærði E-x-x J-x-x M-x-x verði dæmdur til að greiða A 500.000 krónur, ásamt vöxtum samkvæmt 1. mgr. 8. gr. laga um vexti og verðtryggingu nr. 38/20021, frá 30. janúar 2022 þar til mánuður er liðinn frá birtingu kröfunnar, en síðan með dráttarvöxtum samkvæmt 1. mgr. 6. gr. sömu laga, frá þeim degi til greiðsludags. Þá er þess krafist að ákærða E-x-x J-x-x M-x-x verði gert að greiða Amálskostnað.“

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Ákærði krefst vægustu refsingar sem lög leyfa.

Ákærði er fæddur í [...]. Samkvæmt framlögðu sakavottorði, dagsettu 30. ágúst 2023, hefur hann ekki áður verið fundinn sekur um refsiverðan verknað. Ákærði samþykkti bótakröfu brotaþola eins og hún er fram sett. Ákærði talaði sínu máli fyrir dóminum. Hann kvaðst iðrast háttsemi sinnar og hafa tekið á sínum málum í kjölfarið. Í dag séu persónulegar aðstæður hans aðrar en á þeim tíma sem atvik áttu sér stað.

Við ákvörðun refsingar er litið til framangreindra atriða sem horfa til mildunar. Til þyngingar horfir að um tilefnislausa árás var að ræða sem hafði nokkrar afleiðingar fyrir brotaþola. Með hliðsjón af framangreindu, sakarefni þessa máls og 1., 5., 6. og 8. tölul. 1. mgr. 70. almennra hegningarlaga nr. 19/1940 þykir refsing ákærða hæfilega ákveðin 60 daga fangelsi. Þegar litið er til þess að ákærði á ekki að baki sakaferil og að nokkuð langt er liðið frá atvikinu verður fullnustu refsingarinnar frestað. Ákærða er gert að greiða 25.360 krónur í annan sakarkostnað vegna læknisvottorðs brotaþola en annan kostnað leiddi ekki af máli þessu.

Ákærði er bótaskyldur vegna háttsemi sinnar. Brotaþoli á rétt á miskabótum úr hendi hans á grundvelli 26. gr. skaðabótalaga nr. 50/1993. Eins og áður greinir hefur ákærði samþykkt bótakröfu brotaþola eins og hún er fram sett. Auk þess greiði ákærði máls-kostnað vegna meðferðar kröfunnar sem hæfilegur þykir 180.000 krónur.

S-kvk-nf H-kk-nf dómara kveður upp þennan dóm.

Dómsorð :

Ákærði, E-x-x J-x-x M-x-x, sæti fangelsi í 60 daga en fullnustu refsingarinnar er frestað og falli hún niður að liðnum tveimur árum frá birtingu dóms þessa haldi ákærði almennt skilorð 57. gr. laga nr. 19/1940.

Ákærði greiði A 500.000 krónur samkvæmt 1. mgr. 8. gr. laga um vexti og verðtryggingu, nr. 38/2001, frá 30. janúar 2022 til 14. mars 2023 en með dráttarvöxtum samkvæmt 1. mgr. 6. gr., sbr. 9. gr., sömu laga frá þeim degi til greiðsludags og 180.000 krónur í málskostnað.

Ákærði greiði 25.360 krónur í annan sakarkostnað.

S-kvk-nf H-kvk-nf